CELEX: 62017CA0167
Language: et
Date: 2018-10-17 00:00:00
Title: Kohtuasi C-167/17: Euroopa Kohtu (esimene koda) 17. oktoobri 2018. aasta otsus (Supreme Court’i eelotsusetaotlus – Iirimaa) – Volkmar Klohn versus An Bord Pleanála (Eelotsusetaotlus — Keskkond — Teatud projektide keskkonnamõju hindamine — Loa andmise otsuse vaidlustamise õigus — Nõue tagada, et menetlus ei ole üle jõu käivalt kulukas — Mõiste — Ajaline kohaldamine — Vahetu õigusmõju — Mõju liikmesriigis tehtud jõustunud otsusele kohtukulude kohta)

17.12.2018   
            
            
               ET
            
            
               Euroopa Liidu Teataja
            
            
               C 455/11
            
         
      Euroopa Kohtu (esimene koda) 17. oktoobri 2018. aasta otsus (Supreme Court’i eelotsusetaotlus – Iirimaa) – Volkmar Klohn versus An Bord Pleanála
      (Kohtuasi C-167/17) (1)
      
      ((Eelotsusetaotlus - Keskkond - Teatud projektide keskkonnamõju hindamine - Loa andmise otsuse vaidlustamise õigus - Nõue tagada, et menetlus ei ole üle jõu käivalt kulukas - Mõiste - Ajaline kohaldamine - Vahetu õigusmõju - Mõju liikmesriigis tehtud jõustunud otsusele kohtukulude kohta))
      (2018/C 455/17)
      Kohtumenetluse keel: inglise
      
         Eelotsusetaotluse esitanud kohus
      
      Supreme Court
      
         Põhikohtuasja pooled
      
      
         Hageja: Volkmar Klohn
      
         Kostja: An Bord Pleanála
      menetluses osales: Sligo County Council, Maloney and Matthews Animal Collections Ltd
      
         Resolutsioon
      
      
                  1.
               
               
                  Nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (muudetud Euroopa Parlamendi ja nõukogu 26. mai 2003. aasta direktiiviga 2003/35/EÜ) artikli 10a viiendat lõiku, tuleb tõlgendada nii, et selles sätestatud nõue, et teatud keskkonnaalased kohtumenetlused ei tohi olla üle jõu käivalt kulukad, ei ole vahetult kohaldatav. Kui liikmesriik ei ole viidatud artiklit üle võtnud, siis on nimetatud liikmesriigi kohtud siiski kohustatud, niivõrd kui see on võimalik, tõlgendama riigisisest õigust alates selle artikli ülevõtmise tähtaja möödumisest nii, et üksikisikuid ei takistaks selle artikli kohaldamisalasse kuuluva kohtumenetluse algatamisel või jätkamisel sellest tekkida võiv rahaline koormus.
               
            
                  2.
               
               
                  Direktiivi 85/337 (muudetud direktiiviga 2003/35) artikli 10a viiendat lõiku tuleb tõlgendada nii, et kui liikmesriigi kohtud teevad menetlustes, mis on kõnealuse artikli 10a viiendas lõigus sätestatud nõude, et teatud keskkonnaalased kohtumenetlused ei tohi olla üle jõu käivalt kulukad, ülevõtmise tähtaja möödumise ajal käimas, otsuse kulude jaotuse kohta, siis peavad nad järgima liidu õigusega kooskõlalise tõlgendamise kohustust, võtmata arvesse kuupäeva, mil need kulud kõnealuse menetluse käigus tekkisid.
               
            
                  3.
               
               
                  Direktiivi 85/337 (muudetud direktiiviga 2003/35) artikli 10a viiendat lõiku tuleb tõlgendada nii, et kui liikmesriigi kohus otsustab sellises kohtuvaidluses, nagu käsitletakse põhikohtuasjas, kohtukulude suuruse üle, siis on tal liidu õigusega kooskõlalise tõlgendamise kohustus selles osas, milles kohtukulude jaotamise lõplikuks muutunud otsuse seadusjõud seda ei takista, mida peab kontrollima eelotsusetaotluse esitanud kohus.
               
            
         (1)  ELT C 178, 6.6.2017.